Hronologija pandemije koronavirusa u Bosni i Hercegovini 2020.

Ovaj članak opisuje hronologiju pandemije koronavirusa u Bosni i Hercegovini.

## Hronologija 
### 7. mart 
Potvrđen je treći slučaj državljana koji se također vratio iz Italije.

### 9. mart 
Krizni štab Federacije BiH dao preporuke da se ne održavaju javni skupovi na području Federacije BiH.

U Zenici je 9. marta potvrđen peti slučaj u Bosni i Hercegovini, ujedno i prvi potvrđeni slučaj u Federaciji Bosne i Hercegovine.

### 11. mart 
Održana zabava povodom 70. godišnjice fabrike municije Igman Konjic. Zabavi prisustvovao državljanin Srbije za kojeg se ispostavilo da je zaražen virusom SARS-CoV-2.

### 12. mart 
Krizni stožer Federalnog ministarstva zdravstva donio naredbu o obustavi nastave u osnovnim, srednjim i visokoškolskim obrazovnim ustanovama. Također, obustavljen rad u dječijim vrtićima, održavanje kulturnih i sportskih događaja.

### 13. mart 
Identificirano je 5 novih slučajeva. Od ukupno 18 slučaja, 15 ih je iz RS-a, a tri u FBIH.

### 15. mart 
Dana 15. marta identificirana su 3 nova slučaja, u Orašju, Srbcu i Laktašima. Isti dan Gradska uprava Banje Luke je zatvorila sve ugostiteljske objekte do 23. marta.

Srbija i Crna Gora su zatvorile sve granice prema Bosni i Hercegovini (kao i prema ostalim državama), a ostat će otvorene samo za državljane Srbije koji se vraćaju iz inostranstva, kao i za diplomate i strane državljane sa boravišnom dozvolom.

Wizz Air obustavio sve letove na Tuzlanski aerodrom.

Vijeće ministara Bosne i Hercegovine zabranilo ulazak stranim državljanima koji ulaze u državu s područja pogođenim COVID-19. Među njima su Austrija, Francuska, Belgija, Rumunija, i Švicarska.
### 16. mart 
Donijeta odluka od obaveznoj 14-dnevnoj izolaciji za sve građane BiH koji ulaze na graničnim prijelazima ili aerodromima u FBiH.

Vlada FBiH proglasila je stanje nesreće (kao pandan vanrednoj situaciji, jer ne postoji zakonska regulativa), dok je i Željka Cvijanović, predsjednica RS, također proglasila vanrednu situaciju u tom entitetu.

Potvrđen je i jedan slučaj u Tešnju, što je ukupno 25 u državi.

### 17. mart 
Na Sarajevski aerodrom sletilo svega pet aviona iz četiri države.

Potvrđen i 26 slučaj, nakon potvrde Univerzitetskog kliničkog centra Sarajevo. Zaražena žena je iz Bihaća koja se vratila iz Münchena.

Analizom uzoraka u Institutu za javno zdravstvo RS-a i Univerzitetskog kliničkog centra RS-a virus SARS-CoV-2 potvrđen je kod još 7 osoba.
### 18. mart 
Federalni štab održao je vanrednu sjednicu gdje su zabranjuju sva javna okupljanja, obustavlja rad svim ugostiteljskim objektima za pripremanje i prodaju hrane i pića, restoranima. Također je naređeno da se obustavljaju sve usluge kulturnih i sportskih institucija.

U Mostaru je zavladala zabrinutost nakon što je zaraženi pacijent samovoljno otišao u bolnicu. Najmanje 10 ljekara je u samoizolaciji zbog ovog incidenta. Ubrzo nakon tog incidenta registrovana su dva nova slučaja, povezana s prvim oboljelim.

### 19. mart 
Vlada Kantona Sarajevo je dodatno proširila naredbe Federalnog štaba civilne zaštite kojom se obustavlja rad svih tržnih centara, osim apoteka i trgovina prehrambenim proizvodima i ostalih esencijalnih grana.

Prvi slučajevi zaraze potvrđeni su u Konjicu gdje su zaražene četiri osobe. Do zaraze je došlo nakon što je 11. marta održana manifestacija povodom 70 godina postojanja kompanije za proizvodnju oružja i streljiva "Igman". Manifestaciji je prisustvovao gost iz Srbije za kojeg je naknadno javljeno da je pozitivan na SARS-CoV-2. Ubrzo nakon toga u fabrici je obustavljena proizvodnja na 14 dana.

U Mostaru broj zaraženih se popeo na šest. U Zenici i Bihaću zabilježen po jedan slučaj.

Univerzitetski klinički centar Republike Srpske testirao 50 osoba, od koji je 16 bilo pozitivno na SARS-CoV-2. Pacijenti su iz općina Ribnik, Prijedor, Kozarska Dubica, i Bijeljina, dok je 11 novo oboljelih iz Banje Luke 11 novih.

S 19. martom u Bosni i Hercegovini bilo je 63 zaraženih.

Odlukom Predsjedništva Bosne i Hercegovine angažovane su Oružane snage Bosne i Hercegovine za potrebe pružanja pomoći civilnim organima u prevenciji i sprečavanju širenja virusa SARS-CoV-2.

Donešena odluka o obustavljanju javnog saobraćaja na teritoriji Federacije BiH koja će stupiti 21. marta u 00:00. Uz to, obustavlja se i rad trgovina u Federaciji BiH, uz izuzetke na koje se naredba ne odnosi kao što su: prodavnice prehrambenih i higijenskih artikala, ribarnice, apoteke, poljoprivredne apoteke i prodavnice veterinarskih i medicinskih proizvoda, benzinske pumpe, kioske, pekare, hemijske čistione, prodavnice ortopedskih i drugih pomagala, prodavnice dječije opreme, prodavnice hrane za životinje, prodavnice građevinskog, vodo i elektro materijala, logističke i distributivne centre hrane, pića i higijenskih proizvoda, te veleprometnici lijekova.

### 20. mart 
U Konjicu od 11 testiranih pacijenata, pet ih je bilo pozitivno na virus.

Ministar zdravlja RS-a Alen Šeranić je potvrdio novih 14 slučajeva, 11 iz Banje Luke, jedan iz Dervente, jedan iz Čelinca i jedan iz Gradiške.

Tri slučaja zaraze utvrđena kod pacijenata iz Sarajeva, jedna iz Tešnja, te dva iz Goražda.

### 21. mart 
Policija RS-a uvela je policijski sat od 20 sati do 5 sati ujutro. U Federaciji BiH od 22. marta također uveden policijski sat od 18 sati do 5 sati ujutro.

U Konjicu potvrđen novi slučaj, povezan sa zabavom održanoj 11. marta u fabrici municije Igman Konjic.

U Mostaru od 32 testiranih jedno pozitivno. U Bihaću dva nova slučaja.

Do 21. marta u FBiH testirane su 321 osobe.

### 22. mart 
Broj oboljelih u Bosni i Hercegovini prvi put premašio 100. U Republici Srpskoj evidentiran 31 novi slučaj, od čega u Banjoj Luci 19. U Konjicu jedan novi oboljeli. Sveukupno, zaključno sa 22. martom bilo je 125 oboljelih.

### 23. mart 
Prvi slučajevi zabilježeni u Brčko distriktu.

Nova dva slučaja, jedan u Bihaću, i jedan iz Visokog, konobar, koji je također povezan sa zabavom održanoj na proslavi 70. godišnjice fabrike Igman iz Konjica. To je nakon Konjica, Sarajeva, Goražda, Travnika, četvrti grad koji je dobio slučaj zaraze s zabave u Konjicu održane 11. marta, nakon što je Federalni krizni štab 9. marta preporučio da se ne održavaju veća javna okupljanja.

### 24. mart 
U Republici Srpskoj potvrđeno novih 11 slučajeva.

Ministarstvo zdravstva FBiH predložilo da se gradovi stave u karantin.

### 25. mart 
U Konjicu potvrđena 2 nova slučaja.

Na graničnim prelazima u Bosni i Hercegovini počela je primjena odluke Vijeća ministara BiH o zabrani ulaska strancima.

### 26. mart 
U Bosni i Hercegovini s 26. martom zabilježen 191 slučaj.

### 27. mart 
Prvi slučaj zaraze zabilježen je u Tuzlanskom kantonu. Medicinska sestra je nakon uočavanja simptoma testirana pozitivno na SARS-CoV-2. Prethodno je bila u kontaktu sa pacijentima. Izvor zaraze nije utvrđen, jer medicinska sestra nije bila u regijama zaraženim koronavirusom, ali je imala kontakta sa pacijentima u Medicinskom institutu Bayer (bivši Centar za srce u Tuzli).

Na dan 27. mart zabilježeno je 46 novih slučajeva, što je najveći broj od početka izbijanja epidemije 5. marta 2020.

Tri osobe, ujedno i prve u Federaciji BiH, koje su bile zaražene koronavirusom i smještene Kantonalnoj bolnici Zenica su izliječene.

### 28. mart 
Koronavirus SARS-CoV-2 potvrđen je kod sedam novih pacijenata iz Tuzle. Svi su bili u kontaktu sa prvozaraženom medicinskom sestrom.

Republika Srpska proglasila je vanredno stanje nakon što je u tom entitetu zabilježen 162 slučaj zaraze virusom SARS-CoV-2.

### 29. mart 
Pacijent koji je boravio u Tuzli i Medicinskom institutu Bayer, a koji je kasnije testiran pozitivno na COVID-19, prebačen je u bolnicu u Zenici, zbog čega je 45 zdravstvenih radnika moralo ići u izolaciju. Jedan austrijski vojnik, pripadnik mirovnih snaga EUFOR zaražen virusom, vojnim helikopeterom Black Hawk Austrijske vojske prebačen je izv Sarajeva u Beč.

### 1. april 
Od 5. marta kada je pandemija koronavirusa zahvatila Bosnu i Hercegovinu, u Federaciji BiH bez posla ostalo je 7.000 radnika.

### 2. april 
U Bosni i Hercegovini od koronavirusa preminulo 15 pacijenata. Prvi put, broj zaraženih prešao 500, te zabilježen novi rekord novih slučajeva za jedan dan (74). U šest bolnica zabilježeni slučajevi infekcije osoblja, doktora ali i nemedicinskih radnika.

### 3. april 
Broj zaposlenih u Federaciji BiH na dan 3. april 2020. godine iznosio je 520.641 i u odnosu na dan 16. mart 2020. godine je smanjen za 13.842 zaposlene osobe.

### 4. april 
Kontroverzna odluka Vlade FBiH na čelu s premijerom Fadilom Novalićem (SDA) i ministricom finansija Jelkom Miličević (HDZBiH) o raspodjeli sredstava namijenjenih za sanaciju posljedica pandemije koronavirusa je poništena na isti dan kada je i donešena (4. april).

### 6. april 
Više od 650 osoba zaraženo koronavirusom, od kojih je 29 preminulih. Iz Južne Koreje stiglo 150.000 testova za COVID-19.

### 7. april 
Sa 86 oboljelih zabilježen najveći pojedinačni rast za jedan dan.

### **12. april** 
Više od hiljadu oboljelih na području Bosne i Hercegovine.

### **16. april** 
Preko 1100 oboljelih na području Bosne i Hercegovine.

### **17. april** 
Predstavljen prvi prototip respiratora proizvedenog u Bosni i Hercegovini, kojeg su proizveli stručnjaci i inženjeri iz "TMD Group" iz Gradačca zajedno s medicinskim stručnjacima iz UKC Tuzla.

U Bosni i Hercegovini je zabilježeno 1200 slučajeva, od čega je 329 oporavljenih, a 46 smrtnih.

### 24. april 
Na prostoru FBiH ukinut policijski sat i karantin, dopušteno ograničeno kretanje osobama starijim od 65 i mlađim od 18 godina.

## Reference 
## Vanjski linkovi 
* Prisutnost koronavirusa (SARS-CoV-2) u Kantonu Sarajevo

Kategorija:Pandemija koronavirusa u Bosni i Hercegovini 2020.